CELEX: 32011R1309
Language: sl
Date: 2011-12-14 00:00:00
Title: Izvedbena uredba Komisije (EU) št. 1309/2011 z dne 14. decembra 2011 o določitvi dodelitvenega koeficienta, zavrnitvi nadaljnjih zahtevkov in zaključku obdobja za predložitev vlog za razpoložljive količine izvenkvotne izoglukoze za prodajo na trgu Unije po znižani presežni dajatvi v tržnem letu 2011/2012

15.12.2011   
            
            
               SL
            
            
               Uradni list Evropske unije
            
            
               L 332/9
            
         IZVEDBENA UREDBA KOMISIJE (EU) št. 1309/2011
   z dne 14. decembra 2011
   o določitvi dodelitvenega koeficienta, zavrnitvi nadaljnjih zahtevkov in zaključku obdobja za predložitev vlog za razpoložljive količine izvenkvotne izoglukoze za prodajo na trgu Unije po znižani presežni dajatvi v tržnem letu 2011/2012
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
   ob upoštevanju Izvedbene uredbe Komisije (EU) št. 1240/2011 z dne 30. novembra 2011 o posebnih ukrepih glede dajanja izvenkvotnega sladkorja in izoglukoze na trg Unije z znižanimi dajatvami na presežne zaloge v tržnem letu 2011/2012 (2) ter zlasti člena 5 Uredbe,
   ob upoštevanju naslednjega:
   
               (1)
            
            
               Količine, zajete v vlogah za dovoljenja za izvenkvotno izoglukozo, predloženih od 4. decembra 2011 do 7. decembra 2011 in sporočenih Komisiji, presegajo mejo, določeno v členu 1 Izvedbene uredbe (EU) št. 1240/2011.
            
         
               (2)
            
            
               Zato je v skladu s členom 5 Izvedbene uredbe (EU) št. 1240/2011 treba določiti dodelitveni koeficient, ki ga države članice upoštevajo pri vseh sporočenih vlogah za izdajo dovoljenja, zavrniti nesporočene vloge in zaključiti obdobja za predložitev vlog.
            
         
               (3)
            
            
               Da bi lahko delovali pred izdajo dovoljenja, za katerega je bila predložena vloga, bi morala ta uredba začeti veljati dan po objavi v Uradnem listu Evropske unije –
            
         SPREJELA NASLEDNJO UREDBO:
   Člen 1
   Količine, za katere je bilo zaprošeno v vlogah za dovoljenja za izvenkvotno izoglukozo, predloženih v skladu z Izvedbeno uredbo (EU) št. 1240/2011 od 4. decembra 2011 do 7. decembra 2011, in sporočenih Komisiji, se pomnožijo z dodelitvenim koeficientom 99,290780 %.
   Vloge za dovoljenja, predložene od 8. decembra 2011 do 15. decembra 2011, se zavrnejo.
   Obdobja za predložitev vlog za dovoljenja so od 15. decembra 2011 zaključena.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. decembra 2011
      
         
            Za Komisijo V imenu predsednika
         
         José Manuel SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 318, 1.12.2011, str. 9.